stanford-oval/wikipedia huggingface dataset:
יחסי האיחוד האירופי – לבנון
הערות שוליים

↑  Press corner, European Commission - European Commission (באנגלית)
↑  European Union and Republic of Lebanon (אורכב 02.12.2008 בארכיון Wayback Machine). European Commission: External Relations
↑  List of Member States of the Union for the Mediterranean - UfM, Union for the Mediterranean - UfM (באנגלית)
↑  "Lebanon - Trade - European Commission".
↑  The European Union and Lebanon | EEAS, www.eeas.europa.eu
| לבנון יחסי החוץ של לבנון |
| --- | --- | --- |
| המזרח  התיכון | איחוד האמירויות הערביות • איראן • אלג'יריה • בחריין • (הרשות הפלסטינית) • טורקיה • ירדן • ישראל • כווית • לוב • מצרים • מרוקו • סוריה • עומאן • ערב הסעודית • עיראק • קטר • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • המלדיביים • הפיליפינים • וייטנאם • טאיוואן • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה • נפאל • סין • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הוותיקן • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • (קוסובו) • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • אל סלוודור • אנטיגואה וברבודה • אקוודור • ארגנטינה • ארצות הברית • איי בהאמה • בוליביה • בליז • ברבדוס • ברזיל • ג'מייקה • גואטמלה • גיאנה • גרנדה • דומיניקה • האיטי • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי שלמה • ונואטו • טובאלו • טונגה • מיקרונזיה • נאורו • ניו זילנד • סמואה • פיג'י • פלאו • פפואה גינאה החדשה • קיריבטי |  |
| גופים בינלאומיים | האיחוד האירופי |  |
יחסי דרום סודאן – רוסיה

| יחסי דרום סודאן – רוסיה |
| --- | --- |
דרום סודאן: רוסיה


דרום סודאן: רוסיה
שטח (בקילומטר רבוע)
644,329: 17,098,242
אוכלוסייה
12,004,788: 144,612,532
תמ"ג (במיליוני דולרים)
11,998: 2,021,421
תמ"ג לנפש (בדולרים)
999: 13,978
משטר
רפובליקה נשיאותית: רפובליקה פדרלית נשיאותית

יחסי דרום סודאן–רוסיה הם היחסים הדו-צדדיים בין רוסיה לדרום סודאן.
יחסים דיפלומטיים

ב-9 ביולי 2011 העביר מיכאיל מרגלוב, נציג רוסיה בטקסי העצמאות בג'ובה, לנשיא דרום סודאן סאלווה קיר מאיארדיט הודעה של נשיא רוסיה דמיטרי מדבדב, שבה מדבדב בירך את מקבילו הדרום סודאני על עצמאותה של האומה החדשה. ב-11 ביולי 2011 הוציא דמיטרי מדבדב אוקאז שהכיר רשמית בעצמאות דרום סודאן והורה למשרד החוץ הרוסי להתחיל במשא ומתן עם דרום סודאן על כינון יחסים דיפלומטיים.
יחסים כלכליים

לקראת טקסי העצמאות בג'ובה הצהיר מרגלוב כי רוסיה מתכוונת להמשיך בקשרים כלכליים עם דרום סודאן, וציין כי לאומה העצמאית הטרייה צפוי אתגרים רבים, ורוסיה תצטרך לנצל את ההזדמנות ולהתבסס כחלק מכלכלת האומה.
נציגויות דיפלומטיות

רוסיה מיוצגת בדרום סודאן באמצעות שגרירותה בקמפלה, אוגנדה.
דרום סודאן מחזיקה ברוסיה שגרירות במוסקבה.
יו ג'ונסון (יינן)

| --- | --- |

 לידה:  10 במרץ 1939 (בן 85) סט. ג'ון ווד, הממלכה המאוחדת 
 מדינה:  הממלכה המאוחדת 
 מקום לימודים:  קינגס קולג', בית הספר רוגבי 
 שפות היצירה:  אנגלית 
 יצירות בולטות:  The World Atlas of Wine 
 פרסים והוקרה:  מדליית הזיכרון ויץ' (1999)  קצין במסדר האימפריה הבריטית 
 
יו ג'ונסון (באנגלית: Hugh Johnson; נולד ב-10 במרץ 1939) הוא סופר בריטי ומומחה ליין, וכן מבקר יין. הוא נחשב סופר היין שספריו הם הנמכרים ביותר בעולם.

הוא אביר מסדר האימפריה הבריטית.
קריירה

ג'ונסון היה לחבר האגודה ליין ולאוכל באוניברסיטת קיימברידג', כשלמד לתואר ראשון בקינגס' קולג' בשנות החמישים של המאה ה-20. בתארו כיצד נכנס לעולם טעימות היין הוא נזכר:
"אדריאן קוול, מייסד האגודה הבינלאומית ליין ואוכל נכנס אחרי ארוחת הערב עם שתי כוסות ואמר: "קדימה יו, האם הן זהות ? או שונות ?" שתיהן היו, אני בטוח, בורגונדי אדום, אבל אחת השרתה קסם בעוד האחרת הייתה רגילה. הדבר שבה את דמיוני. היה זה רגע ההתגלות שלי."
ג'ונסון כותב אודות יין מאז 1960, ולאחר שסיים את לימודיו הועסק ככותב קבוע עבור פרסומי קונדה נאסט, ומהר מאוד החל לעבוד עם כתבי עת כמו ווג ו-House & Garden.‏ הוא פרסם מספר ספרים, החל בספרו "Wine" ב-1966, בתקופה בה היה בעל הטור לנושא יין של הסאנדיי טיימס. ספרו "The World Atlas of Wine", שראה אור לראשונה ב-1971, ונחשב לניסיון הרציני הראשון למפות את אזורי היין בעולם, תואר על ידי המנהל הנוכחי של ה- INAO כ"אירוע גדול בספרות היין".
במהלך השנים היה ג'ונסון מנהלו של שאטו לאטור, מייסד-שותף ושותף של חברת הרויאל טוקאי קומפאני, וב-1986 ייסד את "Hugh Johnson Collection Ltd" שמשווקת כוסות יין ואביזרים נוספים הקשורים בו. ג'ונסון הוא גם הורטיקולטוריסט ולו עניין מיוחד בעצים. הוא פרסם מדריך תקני לגינון "The Principles of Gardening". מאז 2004 משמש ג'ונסון כיועץ המערכת של כתב העת "The World of Fine Wine".
מגזין הדקאנטר בחר בג'ונסון כ"איש השנה" ב-1995, וב-2007 הוענק לו תואר אביר מסדר האימפריה הבריטית.
ג'ונסון ידוע כאחד מהמתנגדים הקולניים ביותר בעולם היין למתן ציונים מספריים ליין. באוטוביוגרפיה שלו," A Life Uncorked", הביע ג'ונסון צער על השפעתו של מבקר היין רוברט פארקר על עולם היין, שלדעתו הניע את עולם היין באזורים רבים לסגנון אחיד. ג'ונסון הצהיר ב-2005, "הגמוניה מלכותית שורה על וושינגטון ודיקטטור הטעם יושב בבולטימור." (רוברט פארקר מתגורר במונקטון, עיר קטנה בבולטימור, מרילנד.)
פרסומים נבחרים

Wine (1966)
The World Atlas of Wine (1971, several editions; since 2004 co-authored with Jancis Robinson)
The International Book of Trees (1973)
Hugh Johnson's Pocket Wine Book (1977, since published annually)
The Principles of Gardening (1979), Mitchell Beazley Publishers (U.K.)/Simon & Schuster, Inc. (U.S.)
Hugh Johnson's Wine Companion (1983, several editions)
The Story of Wine (1989)
The Art and Science of Wine: The Subtle Artistry and Sophisticated Science of the Winemaker, (1992, co-authored with James Halliday)
A Life Uncorked (2006, autobiography, anecdotes and opinions)
טלוויזיה

Vintage: A History of Wine (1989)
לקריאה נוספת

Johnson, Hugh", in: Robinson Jancis (editor). The Oxford" Companion to Wine, Third Edition. Oxford University Press, Oxford, 2006, pp. 376-377.
הערות שוליים

1 2  ג'ונתן סייל, עבר/נכשל" החינוך בחייו של יו ג'ונסון, סופר היין הנמכר ביותר, אינדיפנדנט, 17 בינואר 2008
1 2 3 4 5 6  Johnson, Hugh, OXFORD COMPANION TO WINE winepros.com.au.
1 2  אדם לשמר, יו ג'ונסון זכה באביר מסדר האימפריה הבריטית, דקאנטר, 8 בינואר 2007
↑  "ספריית האוניברסיטה מתכננת להתרחב שוב". (משרד הפיתוח של אוניברסיטת קיימברידג'): pp. 45–46. No 47, Lent Term 2006.
1 2  כריס קיזאק, ספרי יין: יו ג'ונסון, thewinedoctor.com.
↑  אוליבר סטיילס, "פרקר: מתקיפים אותי ולא מבינים אותי כיאות", דקאנטר, 23 במאי 2006; עמ' 8.
| --- | --- |
בקרת זהויות :  NLI: 987007273527705171  PLWABN: 9810563771405606  BIBSYS: 90176440  BNE: XX865098  BnF: cb11908898j (data)  CiNii: DA00818374  GND: 120001837  ISNI: 0000 0001 2321 6400  LCCN: n78078774  LNB: 000019055  NDL: 00444780  NKC: xx0003574  NLA: 36115436  NLK: KAC200703600  NSK: 000027077  NTA: 069083339  RERO: 02-A003427752  SELIBR: 227672  SNAC: w69p4w34  SUDOC: 026939134  ULAN: 500249408  VIAF: 119121015   WorldCat (עם VIAF): 119121015
יחסי האו"ם–סין

| יחסי האו"ם–סין |
| --- | --- |
האו"ם: הרפובליקה העממית של סין


האו"ם: סין
משטר
ארגון בין-לאומי: רפובליקה עממית

סין היא חברה באומות המאוחדות מיסודו. המושב של סין בארגון האומות המאוחדות מיוצג על ידי הרפובליקה העממית של סין מאז 23 בנובמבר 1971. לפני כן היה מושב זה מיוצג על ידי הרפובליקה הסינית.
הרפובליקה הסינית באומות המאוחדות

הרפובליקה הסינית הייתה אחת ממייסדות ארגון האו"ם וחברה קבועה במועצת הביטחון של האו"ם, מאז ייסודו ב־1945. ב־1949 השתלטה המפלגה הקומוניסטית הסינית על סין היבשתית והכריזה על כינון הרפובליקה העממית של סין. ממשלת הרפובליקה הסינית נמלטה לטאיוואן, שם היא ממשיכה למשול עד עצם היום הזה.
עד 1991 המשיכה הרפובליקה הסינית בדרישתה הפעילה להיות מוכרת כממשלה הלגיטימית היחידה של סין. במשך שנות ה־50 ושנות ה־60 של המאה ה־20 הוכרה דרישה זו על ידי ארצות הברית וכן על ידי בעלות בריתה, אם כי הללו גילו עניין מועט בסוגיה זו. בעת שסין העממית הייתה בעלת בריתה של ברית המועצות, ראתה ארצות הברית צורך במניעת מושב קבוע נוסף למדינה קומוניסטית במועצת הביטחון של האו"ם (לבעלות מושב קבוע גם זכות להטלת וטו על החלטותיה של מועצת הביטחון). כמחאה על הרחקתה של סין העממית, הנציגים הסובייטים החרימו את האו"ם בחודשים ינואר עד אוגוסט 1950. היעדרותם נבעה גם מהתערבות כוחות האו"ם במלחמת קוריאה.
ב־1952, הרפובליקה הסינית הגישה לאו"ם תלונה נגד ברית המועצות על הפרת החוזה הסינו-סובייטי לידידות והתקשרות, שנחתם ב־14 באוגוסט 1945 ומגילת הזכויות של האו"ם. העצרת הכללית של האו"ם מצאה, כי ברית המועצות מנעה מהממשלה הלאומית של הרפובליקה הסינית כינון מחדש של הריבונות הסינית במנצ'וריה, לאחר שיפן נכנעה והגישה סיוע צבאי וכלכלי לקומוניסטים הסיניים, אשר יסדו את סין העממית כנגד הממשלה הלאומית של הרפובליקה הסינית. החלטה 505 של עצרת האו"ם גינתה את ברית המועצות, זאת בתמיכה של 25 מדינות, 24 נמנעות ו־9 מתנגדות.
הרפובליקה הסינית השתמשה בזכות הווטו שלה ב־1955, כאשר נציגיה הטילו וטו על קבלת מונגוליה לאו"ם, בטענה כי מונגוליה היא חלק מסין. צעד זה דחה את כניסתה של מונגוליה עד 1960 - השנה בה ברית המועצות הכריזה, כי תמנע את כניסתן לאו"ם של מדינות עצמאיות חדשות באפריקה כל עוד מונגוליה לא תוכל להיות חברה באומות המאוחדות. בעקבות כך הסכימה הרפובליקה הסינית לצירופה של מונגוליה לאומות המאוחדות.
מאז שנות ה־60 של המאה ה־20, מדינות המקורבות לסין העממית, בהנהגת אלבניה, העלו מדי שנה בעצרת הכללית של האו"ם הצעה להעברת המושב של סין מהרפובליקה הסינית לרפובליקה העממית, ומדי שנה הגיבשה ארצות הברית רוב קולות כנגד הצעה זו. ברם, כניסתן של מדינות מתפתחות עצמאיות חדשות לאו"ם במשך שנות ה־60 של המאה ה־20 גרמה להפיכת העצרת הכללית, באופן ניכר, מגוף בעל דומיננטיות מערבית לגוף בעל דומיננטיות של מדינות המקורבות לסין העממית. בנוסף, שאיפתו של ממשל ניקסון לשפר את יחסיו עם סין העממית לשם יצירת איזון מול ברית המועצות גרמה לארצות הברית לתמוך בקבלת רפובליקה העממית של סין לאו"ם.
כתוצאה ממגמות אלו, התקבלה בעצרת הכללית ב־25 באוקטובר 1971 החלטה 2758, שהעבירה את ההכרה בממשלת הרפובליקה הסינית כממשלתה הלגיטימית של סין להכרה ברפובליקה העממית של סין. בהחלטה זו צוין, כי "נציגי ממשלת הרפובליקה העממית של סין הם הנציגים החוקיים הבלעדיים של סין באומות המאוחדות". מכיוון שהחלטה זו הייתה עניין של כתב האמנה ומינוי נציג יותר מאשר עניין של חברות באו"ם, היה זה אפשרי לעקוף את מועצת הביטחון באותו מקום שבו יכולות היו ארצות הברית והרפובליקה הסינית להשתמש בזכות הווטו שלהן.
הרפובליקה העממית של סין באומות המאוחדות

אף על פי שכניסתה של סין העממית לאו"ם נתמכה על ידי רוב מדינות העולם השלישי, תוך ציפייה לכך שסין העממית תהיה תומכת פעילה של קבוצת המדינות הבלתי-מזדהות, סין העממית הייתה בעיקרה שחקן פסיבי בתוך האו"ם מאז 1971. רק לעיתים נדירות הייתה ממש גורם פעיל ויוזם בתוך האומות המאוחדות, מה שהתרחש בעיקר כאשר ראתה כיצד יחזק הדבר את האינטרסים הלאומיים שלה. הדוגמה הראויה ביותר לציון בעניין זה הייתה כאשר בשנות ה-90 של המאה ה-20 הצביעה סין העממית בעד שליחת כוחות שמירת השלום של האו"ם למקדוניה וגואטמלה, בתמורה למשיכת הכרתן ברפובליקה הסינית.
סין העממית לא הרבתה להשתמש בזכות הווטו שלה במועצת הביטחון. היו רק 4 מקרים בהן השתמשה בזכות זו: ב־1972 הטילה וטו על קבלת בנגלדש לאומות המאוחדות, באותה שנה גם עשתה יד אחת עם ברית המועצות להטלת וטו על הארכת הפסקת האש שמאז מלחמת ששת הימים, ב־1997 הטילה וטו על שליחת משקיפים לשמירת הפסקת האש בגואטמלה, וב־1999 הטילה וטו על מתן ארכה נוספת לכוחות שמירת השלום במקדוניה.
מאז השיגור הראשון ב־1990 של משקיפים צבאיים לכוחות שמירת השלום של האו"ם, שלחה סין העממית 3,362 אנשי צבא ל־13 פעולות של כוחות או"ם. ב־1998 שלחה למזרח טימור משטרה אזרחית, כחלק מכוחות האו"ם שם. כמו כן, שלחה סין קבוצה של אנשי צבא בלתי מזוינים אל הרפובליקה הדמוקרטית של קונגו.
באופן בולט, מאז סיום המלחמה הקרה סין העממית אינה מנסה להשתמש בארגון האו"ם ככלי ליצירת איזון מול ארצות הברית, זאת בניגוד למה שעושות מדי פעם צרפת ורוסיה. בקבלת החלטה על מלחמת המפרץ ב־1991 סין נמנעה, וכן הצביעה סין בעד הצבת אולטימטום לעיראק בתקופה שקדמה למלחמת עיראק.
התפתחויות בנוגע לטאיוואן

מאז 1991, הרפובליקה הסינית מבקשת להצטרף לאו"ם, אך בעקבות כוחה של סין באו"ם אין הדבר אפשרי. מדי שנה מאז 1991 עלתה שאלת ייצוגה של הרפובליקה הסינית על סדר היום של האו"ם באמצעות בעלות ברית דיפלומטיות, אלא שהצעה זו נופלת כל פעם מחדש בשל היעדר מספר קולות מספיק בעד הצעה זו.
תומכי עצמאות טאיוואן טוענים, כי אם הממשלה בטאיוואן הייתה מוותרת באופן רשמי על טענתה לסין היבשתית ומונגוליה החיצונית, והייתה קוראת לעצמה "רפובליקת טאיוואן", הייתה מדינה זו יכולה להתקבל לאו"ם. הללו אומרים, כי אם טאיוואן הייתה נוקטת בצעד זה, אזי הייתה הקהילה הבינלאומית במצב קשה של קרע בין זכותם של הטאיוואנים להגדרה עצמית לבין טענת סין העממית, כי טאיוואן היא חלק מזרחי של סין. הצעות שהועלו מאז 1991 לגבי ייצוג של הרפובליקה הסינית מראות בבירור, כי שאיפתה של הרפובליקה הסינית היא לייצג רק את 23 מיליון תושביה ולא את סין כולה. תחת שלטון לי טנג הוי, קראה לעצמה הרפובליקה הסינית, בהצעותיה להצטרף לאו"ם, בשם "הרפובליקה הסינית בטאיוואן". תחת שלטון צ'ן שואי ביאן, ייעדו את השם "הרפובליקה הסינית (טאיוואן)", ויש הקוראים להכניס רק את השם "טאיוואן". ב־15 בנובמבר 2004 הכריז צ'ן כי יפעל לקבלת הרפובליקה הסינית לאומות המאוחדות תחת השם "טאיוואן". הוא צוטט באומרו, כי "טאיוואן היא מדינה ריבונית ועליה להצטרף לאומות המאוחדות תחת השם 'טאיוואן'".
ספקנים מצביעים על כך שלסין העממית יש זכות וטו במועצות הביטחון, והיא נכונה להתנגדות חזקה לכל הכרה בינלאומית בטאיוואן. הם מצביעים גם על כך שהאו"ם מסרב לצרף אליו מדינות אשר ריבונותן שנויה במחלוקת. סין העממית מגנה כל צעד לקבלת הרפובליקה הסינית לאומות המאוחדות תחת השם "טאיוואן", כניסיון מתוחכם לקדם את עצמאות טאיוואן, גם אם השם "הרפובליקה הסינית" אינו נשמע ערב יותר לאוזן מבחינת סין העממית.
על אף שבפועל אין ממשלת הרפובליקה הסינית טוענת לשלטון על סין כולה, היא גם לא נסוגה באופן רשמי מטיעון זה. לאור עמדתה של סין העממית, גם קבלת טאיוואן על ידי העצרת הכללית במעמד של משקיפה (בדומה לרשות הפלסטינית) עשויה להיות בעייתית. העצרת הכללית נשלטת על ידי מדינות מתפתחות, רבות מהן בעלות קשרים היסטוריים עם סין העממית, ואחרות מעורבות בעצמן בסכסוכי גבול וריבונות.
בכל זאת, לאורך שנות ה־90 של המאה ה־20, נראה היה כי הרפובליקה הסינית משיגה ייצוג באומות המאוחדות בעזרת סבסוד מדינות מתפתחות, כגון מדינת האי הזעיר טובלו באוקיינוס השקט. אסטרטגיה זו החלה להיתקל בקשיים הולכים וגדלים משהחלה סין העממית לצבור כוח כלכלי, אשר איפשר לה להתנגד לצעדיה של טאיוואן.
יחסי בליז–טאיוואן

| יחסי בליז–טאיוואן |
| --- | --- |
בליז: טאיוואן


בליז: טאיוואן
שטח (בקילומטר רבוע)
22,966: 35,980
אוכלוסייה
418,539: 23,188,420
תמ"ג (במיליוני דולרים)
3,282: 
תמ"ג לנפש (בדולרים)
7,840: 
משטר
דמוקרטיה פרלמנטרית: דמוקרטיה נשיאותית

שגרירות טאיוואן בבליז סיטי
יחסי בליז–טאיוואן הם היחסים שבין בליז לרפובליקה הסינית (טאיוואן).
היסטוריה

במאי 1984 הגיע שגריר טאיוואן בגואטמלה לבליז במטרה לכונן יחסים בין המדינות, אך מנהיג גואטמלה התנגד לכך, והיחסים הרשמיים בין המדינות החלו רק בשנת 1989.
בשנת 2021 חתמו טאיוואן ובליז על הסכם סיוע הדדי שישמש מסגרת לשיתוף פעולה משפטי בין שתי המדינות.
יוהאן מקלן

קתדרלת בורגוס.
יוהאן מקלן (גרמנית: Johannes von Köln) הידוע גם כחואן מקולוניה, נולד ב-1410 בקלן ומת ב-3 באוגוסט 1481 בבורגוס, היה אדריכל גותי, שידוע בעיקר בזכות עבודתו על קתדרלת בורגוס.
יוהאן מקלן נולד בקלן ושם למד את הסגנון הגותי הלוהב וצריחי התחרה הגרמניים. בסביבות 1440 זומן יוהאן על ידי Alfonso de Cartagena, הבישוף של בורגוס שבקסטיליה, לעבוד על הקתדרלה הגותית המפורסמת שבנייתה החלה ב-1221. בעבודה הוא שילב את הסגנון הגותי המאוחר בקתדרלה ובכך הביא אותו לקסטיליה.
הוא נישא לאשה מקומית, מריה פרננדס. אחרי מותו, בנו סימון מקלן, ירש אותו בתפקיד המאסטר של הקתדרלה. סימון בנה את קפלת קונדסטייבל המפורסמת. את סימון ירש נכדו, פרנציסקוס מקלן.
טייסון צ'נדלר

טייסון קליאוטיס צ'נדלר (באנגלית: Tyson Cleotis Chandler; נולד ב-2 באוקטובר 1982 בהנפורד, קליפורניה) הוא כדורסלן עבר אמריקאי, ששיחק בעמדת הסנטר.
לאורך הקריירה נבחר צ'נדלר לשחקן ההגנה של העונה (2012), וכן נבחר פעם אחת לחמישיית ההגנה של העונה, פעמיים לחמישיית ההגנה השנייה ופעם אחת לחמישיית העונה השלישית. בעונת 2010/2011 זכה עם דאלאס מאבריקס באליפות ה-NBA.
שנותיו הראשונות

בנערותו למד צ'נדלר בתיכון דומיניגז בעיר קומפטון שבקליפורניה. הוא שיחק במדי קבוצת הכדורסל של התיכון, צוין לשבח על ידי המגזינים Parade ו-USA Today, ואף השתתף במשחק מקדונלד'ס אול-אמריקן ונבחר פעמיים לתואר מר הכדורסל של קליפורניה. כפרשמן בגובה של 2.10 מטרים צולם עליו פרק בתוכנית 60 דקות. צ'נדלר המשיך והוביל את קבוצת בית הספר התיכון שלו לאליפות המדינה בטרם הכריז כי יתמודד בדראפט לשנת 2001.
קריירת ה-NBA > שיקגו בולס

מיד בתום לימודיו בבית הספר התיכון, הכריז צ'נדלר כי יוותר על לימודיו במכללה, וייגש להתמודד בדראפט. הוא נבחר על ידי קבוצת הלוס אנג'לס קליפרס בבחירה השנייה, אך הועבר מיד בטרייד לשיקגו בולס ביחד עם בריאן סקינר בתמורה לאלטון ברנד.
קריירת ה-NBA > ניו אורלינס הורנטס

צ'נדלר שיחק במדיה של שיקגו במשך חמש עונות בטרם עבר לקראת עונת 2006/2007 לניו אורלינס הורנטס בתמורה לפי. ג'יי. בראון וג'יי אר סמית'. בעונתו הראשונה בניו אורלינס נתן צ'נדלר עונה מצוינת כאשר רשם ממוצעים של 9.5 נקודות, 12.4 ריבאונדים ו-1.8 חסימות למשחק. בעונה שלאחר מכן, המשיך צ'נדלר לשפר את יכולתו כשקבע 11.7 נקודות ו-11.8 ריבאונדים למשחק, ואף הוביל את הליגה בריבאונד התקפה. לאחר שתי עונות וחצי במדי ההורנטס, בפברואר 2009, נרקם טרייד בין הקבוצה לבין אוקלהומה סיטי ת'אנדר על העברת השחקן, אולם צ'נדלר כשל בבדיקות הרפואיות, והעסקה לא יצאה אל הפועל.
קריירת ה-NBA > שארלוט בובקאטס

צ'נדלר המשיך ושיחק במדי ניו אורלינס עד לסיום העונה, וביולי 2009 עבר לשארלוט בובקאטס בתמורה לאמקה אוקפור.
קריירת ה-NBA > דאלאס מאבריקס

לאחר עונה אחת במדי הבובקאטס, עבר צ'נדלר בטרייד נוסף, ביחד עם אלקסיס אג'ינסה לקבוצת דאלאס מאבריקס בתמורה למאט קרול, אריק דמפיר ואדוארדו נאהרה. כבר בעונתו הראשונה בדאלאס, עונת 2010/2011, הפך צ'נדלר לבורג חשוב בקבוצה. הוא שותף ב-74 משחקים בעונה הסדירה בהם פתח בחמישייה ותרם 10.1 נקודות ו-9.4 ריבאונדים בממוצע למשחק. הוא פתח גם בכל משחקי הפלייאוף, עזר לקבוצה לזכות באליפות ראשונה בתולדות המועדון לאחר ניצחון בסדרת הגמר בשישה משחקים על מיאמי היט ובסיום העונה נבחר לחמישיית ההגנה השנייה.
קריירת ה-NBA > ניו יורק ניקס

לקראת עונת 2011/2012 עזב צ'נדלר את דאלאס, וחתם בניו יורק ניקס על חוזה לארבע שנים תמורת 58 מיליון דולר. הוא תרם 11.3 נקודות למשחק, והוביל את הליגה עם שיא מועדון של הניקס של 67.9% אחוזי קליעה מהשדה. ובסיום העונה הוא נבחר לחמישיית העונה השלישית, ואף היה לשחקן הניקס הראשון שנבחר לתואר שחקן ההגנה של העונה. צ'נדלר המשיך להיות שחקן מרכזי ברוטציה של הניקס גם בעונה הבאה. הוא תרם לאורך העונה 10.4 נקודות ו-10.7 ריבאונדים למשחק, כולל שיא קריירה של 28 ריבאונדים בניצחון על גולדן סטייט ווריורס, כמות הריבאונדים הרבה ביותר שלוקח שחקן בניקס מאז 1985, והשווה את שיא המועדון כשקטף לפחות 20 ריבאונדים בשלושה משחקים רצופים. הוא נבחר לראשונה בקריירה לקחת חלק במשחק האולסטאר, ובסיום העונה נבחר לחמישיית ההגנה של העונה.
קריירת ה-NBA > חזרה לדאלאס

בסיום עונת 2013/2014 השיבה דאלאס מאבריקס את צ'נדלר לשורותיה, בטרייד שהעביר לצידו את ריימונד פלטון בתמורה לחוסה קלדרון, שיין לארקין, סמואל דלמברט, ויין אלינגטון ושתי בחירות דראפט עתידיות שעברו לניו יורק ניקס.
קריירת ה-NBA > פיניקס סאנס

לקראת עונת 2015/2016 חתם על חוזה ל-4 עונות בפיניקס סאנס, עבור כ-52 מיליון דולר. במהלך עונת 2017/2018 סבל מפציעה מתמשכת בצוואר שגרמה לו להחמיץ 36 משחקים במצטבר במהלך כל העונה, כולל כל המשחקים בחודש האחרון. הגעתו של דיאנדרה אייטון לקבוצה גרמה לו לאבד את מקומו בחמישייה וצמצמה משמעותית את דקות המשחק שקיבל. בעקבות זאת הגיע עם הקבוצה להסכם על שחרור במהלך חודש נובמבר 2018.
קריירת ה-NBA > לוס אנג'לס לייקרס

ב-6 בנובמבר 2018 חתם בלוס אנג'לס לייקרס על חוזה עד סיום עונת 2018/2019.
קריירת ה-NBA > יוסטון רוקטס

ביולי 2019 חתם צ'נדלר על חוזה לעונה אחת ביוסטון רוקטס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2001/2002 | שיקגו | 71 | 31 | 19.6 | 0.497 | 0.000 | 0.604 | 4.8 | 0.8 | 0.4 | 1.3 | 6.1 |
| 2002/2003 | שיקגו | 75 | 68 | 24.4 | 0.531 | 0.000 | 0.608 | 6.9 | 1.0 | 0.5 | 1.4 | 9.2 |
| 2003/2004 | שיקגו | 35 | 8 | 22.3 | 0.424 | 0.000 | 0.669 | 7.7 | 0.7 | 0.5 | 1.2 | 6.1 |
| 2004/2005 | שיקגו | 80 | 10 | 27.4 | 0.494 | 0.000 | 0.673 | 9.7 | 0.8 | 0.9 | 1.8 | 8.0 |
| 2005/2006 | שיקגו | 79 | 50 | 26.8 | 0.565 | 0.000 | 0.503 | 9.0 | 1.0 | 0.5 | 1.3 | 5.3 |
| 2006/2007 | ניו אורלינס | 73 | 73 | 34.6 | 0.624 | 0.000 | 0.527 | 12.4 | 0.9 | 0.5 | 1.8 | 9.5 |
| 2007/2008 | ניו אורלינס | 79 | 79 | 35.2 | 0.623 | 0.000 | 0.593 | 11.7 | 1.0 | 0.6 | 1.1 | 11.8 |
| 2008/2009 | ניו אורלינס | 45 | 45 | 32.1 | 0.565 | 0.000 | 0.579 | 8.7 | 0.5 | 0.3 | 1.2 | 8.8 |
| 2009/2010 | שארלוט | 51 | 27 | 22.8 | 0.574 | 0.000 | 0.732 | 6.3 | 0.3 | 0.3 | 1.1 | 6.5 |
| 2010/2011 | דאלאס | 74 | 74 | 27.8 | 0.654 | 0.000 | 0.732 | 9.4 | 0.4 | 0.5 | 1.1 | 10.1 |
| 2011/2012 | ניו יורק | 62 | 62 | 33.2 | 0.679 | 0.000 | 0.689 | 9.9 | 0.9 | 0.9 | 1.4 | 11.3 |
| 2012/2013 | ניו יורק | 66 | 66 | 32.8 | 0.637 | 0.000 | 0.694 | 10.7 | 0.9 | 0.6 | 1.1 | 10.4 |
| 2013/2014 | ניו יורק | 55 | 55 | 30.2 | 0.593 | 0.000 | 0.632 | 9.6 | 1.1 | 0.7 | 1.1 | 8.7 |
| 2014/2015 | דאלאס | 75 | 75 | 30.5 | 0.666 | 0.000 | 0.720 | 11.5 | 1.1 | 0.6 | 1.2 | 10.3 |
| 2015/2016 | פיניקס | 66 | 60 | 24.5 | 0.583 | 0.000 | 0.620 | 8.7 | 1.0 | 0.5 | 0.7 | 7.2 |
| 2016/2017 | פיניקס | 47 | 46 | 27.6 | 0.671 | 0.000 | 0.734 | 11.5 | 0.6 | 0.7 | 0.5 | 8.4 |
| 2017/2018 | פיניקס | 46 | 46 | 25.0 | 0.647 | 0.000 | 0.617 | 9.1 | 1.2 | 0.3 | 0.6 | 6.5 |
| 2018/2019 | פיניקס | 7 | 0 | 12.7 | 0.667 | 0.000 | 0.556 | 5.6 | 0.9 | 0.3 | 0.1 | 3.7 |
| 2018/2019 | ל.א. לייקרס | 48 | 6 | 16.4 | 0.609 | 0.000 | 0.594 | 5.6 | 0.6 | 0.4 | 0.5 | 3.1 |
| 2019/2020 | יוסטון | 26 | 5 | 8.4 | 0.778 | 0.000 | 0.462 | 2.5 | 0.2 | 0.2 | 0.3 | 1.3 |
| קריירה | קריירה | 1,160 | 886 | 27.3 | 0.597 | 0.000 | 0.644 | 9.0 | 0.8 | 0.5 | 1.2 | 8.2 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | שיקגו | 6 | 0 | 29.0 | 0.475 | 0.000 | 0.696 | 9.7 | 1.3 | 0.2 | 2.2 | 11.7 |
| 2005/2006 | שיקגו | 6 | 0 | 17.3 | 0.667 | 0.000 | 0.300 | 4.5 | 0.5 | 0.3 | 0.3 | 1.8 |
| 2007/2008 | ניו אורלינס | 12 | 12 | 34.3 | 0.632 | 0.000 | 0.625 | 10.3 | 0.4 | 0.4 | 1.7 | 8.0 |
| 2008/2009 | ניו אורלינס | 4 | 4 | 23.5 | 0.500 | 0.000 | 0.500 | 5.3 | 0.5 | 0.5 | 0.2 | 3.8 |
| 2009/2010 | שארלוט | 4 | 0 | 15.0 | 0.545 | 0.000 | 0.667 | 2.5 | 0.5 | 0.5 | 0.8 | 3.5 |
| 2010/2011 | דאלאס | 21 | 21 | 32.4 | 0.582 | 0.000 | 0.679 | 9.2 | 0.4 | 0.6 | 0.9 | 8.0 |
| 2011/2012 | דאלאס | 5 | 5 | 33.4 | 0.440 | 0.000 | 0.600 | 9.0 | 0.8 | 1.4 | 1.4 | 6.2 |
| 2012/2013 | ניו יורק | 12 | 12 | 29.2 | 0.538 | 0.000 | 0.750 | 7.3 | 0.3 | 0.7 | 1.2 | 5.7 |
| 2014/2015 | דאלאס | 5 | 5 | 32.0 | 0.655 | 0.000 | 0.500 | 10.8 | 0.2 | 0.6 | 1.2 | 10.2 |
| 2019/2020 | יוסטון | 1 | 0 | 0.1 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| קריירה | קריירה | 76 | 59 | 28.9 | 0.566 | 0.000 | 0.628 | 8.1 | 0.5 | 0.6 | 1.1 | 6.9 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד